	ΝΟΜΟΣΧΕΔΙΟ ΜΕ ΤΙΤΛΟ
Ο ΠΕΡΙ ΔΗΜΟΣΙΑΣ ΕΚΠΑΙΔΕΥΤΙΚΗΣ
ΥΠΗΡΕΣΙΑΣ ΝΟΜΟΣ ΤΟΥ 1969 έως (Aρ.3) 2026

	Συνοπτικός τίτλος. 
10 του 1969
67 του 1978
53 του 1979
4 του 1985
100 του 1985
168 του 1986
65 του 1987
129 του 1987
157 του 1987
162 του 1987
180 του 1987
245 του 1987
76 του 1988
107 του 1988
234 του 1988
105 του 1990
135 του 1991
151 του 1991
251 του 1991
12 του 1992
50(Ι) του 1992
78(Ι) του 1992
80(Ι) του 1992
81(Ι) του 1992
116(Ι) του 1992
40(Ι) του 1993
46(Ι) του 1993
8(Ι) του 1994
37(Ι) του 1994
26(Ι) του 1995
72(Ι) του 1995
25(Ι) του 1996
43(Ι) του 1996
110(Ι) του 1996
42(Ι) του 1997
88(Ι) του 1997
5(Ι) του 1998
23(Ι) του 1998
46(Ι) του 1998
57(Ι) του 1998
79(Ι) του 1998
12(Ι) του 1999
30(Ι) του 1999
44(Ι) του 1999
84(Ι) του 1999
157(Ι) του 1999
31(Ι) του 2000
48(Ι) του 2000
83(Ι) του 2000
131(Ι) του 2000
13(Ι) του 2001
21(Ι) του 2001
162(Ι) του 2001
163(Ι) του 2001
135(Ι) του 2002
207(Ι) του 2002
17(Ι) του 2003
113(Ι) του 2003
44(Ι) του 2004
80(Ι) του 2004
100(Ι) του 2006
    36(Ι) του 2007
52(Ι) του 2007
84(Ι) του 2008
21(Ι) του 2010
93(Ι) του 2010
21(Ι) του 2011
  24(Ι) του 2011
195(I) του 2011
76(I) του 2012
164(I) του 2012
8(I) του 2014 
76(I) του 2014 
101(Ι) του 2015
127(Ι) του 2015
128(Ι) του 2015 
185(Ι) του 2015
48(Ι) του 2016
74(ι) του 2016
19(ι) του 2017
61(Ι) του 2017
28(Ι) του 2018
 54(I)/2019 
124(I)/2019
24(Ι)του/2021
38(Ι)/2025
238(Ι)/2025
246(Ι)/2025
247(Ι)/2025
11(Ι)/2026
	1. Ο παρών Νόμος θα αναφέρεται ως ο περί Δημόσιας Εκπαιδευτικής Υπηρεσίας (Τροποποιητικός Αρ.3) Νόμος 2026 και θα διαβάζεται μαζί με τους περί Δημόσιας Εκπαιδευτικής Υπηρεσίας Νόμους του 1969 έως 2026 που στο εξής θα αναφέρονται ως «ο βασικός νόμος» και ο βασικός νόμος και ο παρών Νόμος θα αναφέρονται μαζί ως οι περί Δημόσιας Εκπαιδευτικής Υπηρεσίας Νόμοι του 1969 έως 2026.

	Τροποποίηση του άρθρου 5 του βασικού νόμου
	2. Η παράγραφος (β) του εδαφίου 3 του άρθρου 5 του βασικού Nόμου τροποποιείται ως ακολούθως: 
(α) με την προσθήκη αμέσως μετά τη λέξη «αντικαταστατών» της φράσης «και συμβασιούχων» και 
(β) με τη διαγραφή της «τελείας ( .)» και την προσθήκη των φράσεων «και το κλειστό μητρώο εκπαιδευτικών σύμφωνα με το άρθρο 28ΒΔ. Με την κατάργηση του κλειστού μητρώου εκπαιδευτικών οι προσλήψεις θα γίνονται αποκλειστικά από τους πίνακες διορισίμων.

	Τροποποίηση του άρθρου 23 του βασικού νόμου
	3. Το άρθρο 23 του βασικού νόμου τροποποιείται με την προσθήκη στην κατάλληλη αλφαβητική σειρά του ακόλουθου νέου όρου:
«κλειστό μητρώο» σημαίνει το μητρώο που συντάσσεται σύμφωνα με τις διατάξεις του άρθρου 28ΒΔ.

	Τροποποίηση του άρθρου 28ΒΒ του βασικού νόμου
	4. Το  άρθρο 28ΒB του βασικού νόμου τροποποιείται ως ακολούθως:
α) Με την τροποποίηση της παραγράφου (α) του εδαφίου (1) ως ακολούθως:  
με την προσθήκη της φράσης «για όσους συμμετείχαν μέχρι και τις εξετάσεις του 2025 και συμμετοχή και μοριοδότηση σε γραπτή εξέταση εφεξής» μετά από το «κόμμα (,)» 
β) Με την τροποποίηση της υποπαραγράφου (iii) της παραγράφου (α) του εδαφίου (3) ως ακολούθως:
(i) τροποποίηση της πρώτης επιφύλαξης: 
με τη διαγραφή του άρθρου «η» πριν από τη λέξη «αίτηση»,
(ii) με την προσθήκη τρίτης επιφύλαξης ως ακολούθως: 
«Νοείται έτι περαιτέρω ότι, όταν ολοκληρωθεί η περίοδος ισχύος της μεγαλύτερης βαθμολογίας, προσμετρά η αμέσως επόμενη μεγαλύτερη βαθμολογία που εξασφαλίστηκε, νοουμένου ότι δεν ολοκληρώθηκε η περίοδος ισχύος της.   
γ)  Με την τροποποίηση της υποπαραγράφου (iv) της παραγράφου (α) του εδαφίου (3) με τη διαγραφή της «άνω τελείας» (∙) και την προσθήκη αμέσως μετά της φράσης «και μέχρι το 2027. Μετά τις εξετάσεις του 2027 οι εξετάσεις θα διεξάγονται κάθε τρία χρόνια.»,
δ)  Με την αντικατάσταση της υποπαραγράφου (vii) της παραγράφου (α) του εδαφίου (3) με την ακόλουθη:
(i) «Η μοριοδότηση που λαμβάνει από τη γραπτή εξέταση ένας υποψήφιος που συμμετείχε σε γραπτή εξέταση μέχρι το 2025 ισχύει για δέκα χρόνια. Η μοριοδότηση που λαμβάνει από τη γραπτή εξέταση ένας υποψήφιος που συμμετέχει σε γραπτή εξέταση από το 2027 και εφεξής είναι 6 χρόνια, με εξαίρεση τη γραπτή εξέταση του 2033, της οποίας η μοριοδότηση θα ισχύει για τρία χρόνια»,
(ii) Η πρώτη επιφύλαξη της υποπαραγράφου (vii) της παραγράφου (α) του εδαφίου (3) αντικαθίσταται ως ακολούθως:
«Νοείται ότι για να παραμείνει στον πίνακα διορισίμων ένας υποψήφιος θα πρέπει να συμμετάσχει σε γραπτή εξέταση πριν από τη λήξη της ισχύος της μοριοδότησης που έλαβε από προηγούμενη γραπτή εξέταση, με σκοπό την επαναμοριοδότησή του στο κριτήριο αυτό»
(iii) H δεύτερη επιφύλαξη της υποπαραγράφου (vii) της παραγράφου (α) του εδαφίου (3) αντικαθίσταται ως ακολούθως:
 «Νοείται περαιτέρω ότι, σε περίπτωση που υποψήφιος έχει ήδη ασκήσει το δικαίωμά του, όπως προνοείται στην υποπαράγραφο (iii) της παραγράφου αυτής, ικανοποιεί την πιο πάνω πρόνοια.» 
 iv) Με την προσθήκη της λέξης «έτι» μετά τη λέξη «Νοείται» πριν τη λέξη «περαιτέρω» στην τρίτη επιφύλαξη της υποπαραγράφου (α) του εδαφίου (3).
3) Με την αναρίθμηση των υποπαραγράφων (viii), (ix), (x), (ix), (xi) της παραγράφου (α) του εδαφίου (3).
ζ) Με την προσθήκη στο εδάφιο (6) της φράσης 
«, εκτός ανάλογα αν αποφασιστεί από την αρμόδια αρχή,» αμέσως μετά τη λέξη «Δεκεμβρίου» στην πρώτη γραμμή.

	Τροποποίηση του άρθρου 28ΒΓ του βασικού νόμου
	5. Τροποποίηση του τίτλου του άρθρου 28ΒΓ με την αντικατάστασή αυτού ως ακολούθως:
«Διαδικασία διορισμών μέχρι την αποκλειστική εφαρμογή των πινάκων διορισίμων»,
(β) Τροποποίηση του εδαφίου (3) του άρθρου 28ΒΓ 
με την προσθήκη των προτάσεων αμέσως μετά από την τελεία «.»: «Η πλήρωση κενών θέσεων σύμβασης και αντικατάστασης θα πραγματοποιείται σύμφωνα με το άρθρο 28ΒΔ και θα διενεργείται από την Επιτροπή κατά πενήντα τοις εκατό (50%) από το κλειστό μητρώο και κατά πενήντα τοις εκατό (50%) από τον πίνακα διορισίμων, με τον πρώτο διορισμό να γίνεται από το κλειστό μητρώο. Με την κατάργηση του κλειστού μητρώου οι διορισμοί αυτοί διενεργούνται αποκλειστικά από τον Πίνακα Διορισίμων».
Νοείται ότι, στην περίπτωση εξάντλησης στους κλάδους/ειδικότητες του πίνακα διορισίμων και του κλειστού μητρώου, η Επιτροπή μόνο για τη σχολική χρονιά 2027-2028, δύναται να καλέσει για πλήρωση έκτακτων αναγκών υποψηφίους που εκδήλωσαν ενδιαφέρον για εγγραφή στον πίνακα διορισίμων.   Οι έκτακτοι διορισμοί θα γίνονται με σειρά προτεραιότητας και τηρουμένων των κριτηρίων που καθορίζει το άρθρο 28ΒΒ (1) (β) έως 28ΒΒ (1) (στ).»  

	Προσθήκη του άρθρου 28ΒΔ
	6. Τροποποίηση του βασικού Νόμου με την προσθήκη αμέσως μετά το άρθρο 28ΒΓ νέου άρθρου:
«Κλειστό Μητρώο Εκπαιδευτικών
28ΒΔ –(1) Την 1η Σεπτεμβρίου 2027 η Επιτροπή καταρτίζει και τηρεί κλειστό μητρώο ανά κλάδο ή ειδικότητα στη βάση των αναθεωρημένων πινάκων διοριστέων και διορισίμων του 2027.
(2) Στο κλειστό μητρώο περιλαμβάνονται εκπαιδευτικοί που εργάστηκαν με σύμβαση σε δημόσιο σχολείο δημοτικής ή μέσης εκπαίδευσης της Κύπρου τη σχολική χρονιά 2025-2026 ή/και 2026-2027 και συμπλήρωσαν τουλάχιστον δέκα (10) μήνες υπηρεσίας με σύμβαση μέχρι τις 31 Αυγούστου 2027. Στο μητρώο περιλαμβάνονται και όσοι εκπαιδευτικοί λάβουν σύμβαση μέχρι τις 31 Αυγούστου 2027, για τη σχολική χρονιά  2027-2028.  
Νοείται ότι, όσοι λάβουν για πρώτη φορά σύμβαση τη σχολική χρονιά 2027-2028 θα παραμείνουν στο κλειστό μητρώο εφόσον μέχρι την ολοκλήρωση της σχολικής χρονιάς συμπληρώσουν δέκα μήνες προϋπηρεσίας. 
Νοείται περαιτέρω ότι, εκπαιδευτικοί που εργάστηκαν με σύμβαση μερικής απασχόλησης σε δημόσιο σχολείο της Κύπρου τη σχολική χρονιά 2025-2026 ή/και 2026-2027 περιλαμβάνονται στο κλειστό μητρώο.
(3) Στο κλειστό μητρώο περιλαμβάνονται εκπαιδευτικοί που εργάστηκαν ως αντικαταστάτες και θα έχουν συμπληρώσει μέχρι τις 31 Αυγούστου 2027 αθροιστικά, εκπαιδευτική προϋπηρεσία 24 μηνών σε δημόσιο σχολείο της Κύπρου από τη σχολική χρονιά 2022-2023 μέχρι και τη σχολική χρονιά 2026-2027.   
(4) Η σειρά κατάταξης στο κλειστό μητρώο προκύπτει με εναλλάξ επιλογή των εκπαιδευτικών που πληρούν όσα αναφέρονται στο άρθρο 28ΒΔ (2) και (3), ακολουθώντας τη σειρά κατάταξής τους στους αναθεωρημένους πίνακες διοριστέων και διορισίμων του 2027 με τον πρώτο εκπαιδευτικό να επιλέγεται από τον πίνακα διοριστέων.  
(5) Εκπαιδευτικός διαγράφεται από το κλειστό μητρώο όλων των κλάδων ή ειδικοτήτων στις πιο κάτω περιπτώσεις:   
(α) Όταν προσφερθεί μόνιμος επί δοκιμασία διορισμός από τον πίνακα διορισίμων.
(β) Όταν σύμβαση μετατρέπεται σε αορίστου χρόνου. 
(γ) Όταν ο εκπαιδευτικός αρνηθεί ή/και δεν αναλάβει καθήκοντα ή/και διακόψει ετήσια σύμβαση ή σύμβαση αντικατάστασης πέραν των τριών μηνών,  εξαιρουμένων των περιπτώσεων σοβαρών θεμάτων υγείας, ασθένειας λόγω εγκυμοσύνης και άδειας μητρότητας. 
(δ) Όταν σύμβαση τερματίζεται από την Επιτροπή λόγω ανεπάρκειας. 
(ε) Όταν εκπαιδευτικός δεν υποβάλλει αίτηση για διορισμό για δύο διαδοχικές σχολικές χρονιές διαγράφεται.   
(6) Το κλειστό μητρώο αυτό καταργείται αυτόματα με την εξάντλησή του.»

	Τροποποίηση του άρθρου 28E του βασικού νόμου
	7.Τροποποίηση της παραγράφου (β) του εδαφίου (2) του άρθρου 28Ε με την αντικατάσταση στην πρώτη γραμμή της λέξης «διοριστέων» με τη λέξη «διορισίμων».

	Τροποποίηση του άρθρου 32 του βασικού νόμου
	 8. Το άρθρο 32 του βασικού Νόμου τροποποιείται με την προσθήκη τετάρτου εδαφίου ως ακολούθως:
«(4) Από 1η Σεπτεμβρίου 2027, με την κατάργηση των πινάκων διοριστέων, διορισμοί με σύμβαση θα γίνονται, εκτός από τους πίνακες διορισίμων, και από το κλειστό μητρώο εκπαιδευτικών, με βάση τις διατάξεις του άρθρου 28ΒΔ.
Νοείται ότι οι πρόνοιες των εδαφίων (1) και (2) του παρόντος άρθρου ισχύουν κατά αναλογία και για τους εκπαιδευτικούς που περιλαμβάνονται στο κλειστό μητρώο.» 

	Τροποποίηση του άρθρου 39 του βασικού νόμου
	9. Το άρθρο 39 του βασικού Νόμου τροποποιείται με την προσθήκη του ακόλουθου νέου εδαφίου (7) ως ακολούθως:
«Οι μεταθέσεις για σκοπούς τοποθέτησης συμβασιούχων αορίστου χρόνου διενεργούνται από την Επιτροπή, τηρουμένων κατ’ αναλογία των πιο πάνω όρων, κριτηρίων και προϋποθέσεων, νοουμένου ότι δεν επηρεάζονται οι μεταθέσεις των εκπαιδευτικών λειτουργών.»

	Τροποποίηση του άρθρου 39Α του βασικού νόμου
	10. Το άρθρο 39Α του βασικού Νόμου τροποποιείται ως ακολούθως:
(α) με την προσθήκη στο εδάφιο (1) στην τελευταία γραμμή αμέσως μετά τη λέξη «λειτουργών» της φράσης « και συμβασιούχων αορίστου χρόνου νοουμένου ότι δεν επηρεάζονται οι μεταθέσεις των εκπαιδευτικών λειτουργών»
(β) με την προσθήκη στην παράγραφο (α) του εδάφιου (1) στην δεύτερη γραμμή αμέσως μετά τη λέξη «λειτουργών» της φράσης «συμβασιούχων αορίστου χρόνου».

